
INTRODUCERE 



Din învăţătura ortodoxă cunoaştem că Domnul nostru Iisus Hristos 
este Dumnezeu adevărat şi Om adevărat. El este Fiul lui Dumnezeu întrupat. 
Este o singură Persoană cu două firi: dumnezeiască şi omenească. Cele două 
firi (naturi) sunt unite fără separare şi fără amestecare. 

învăţătura ortodoxă este descoperită de Dumnezeu, nu inventată de 
oameni. Insă din vremuri vechi au existat eretici, oameni cuprinşi de 
mândrie, care au născocit erezii, adică învăţături mincinoase, potrivnice 
învăţăturii ortodoxe. 

Atunci când apăreau erezii, Sfinţii Părinţi se adunau în Sfinte Sinoade 
Ecumenice (Sfinte Soboare a toată lumea) sau în Sfinte Sinoade Locale, şi 
luminaţi de harul lui Dumnezeu, apărau dreapta credinţă împotriva acelor 
erezii. Ei anatematizau (condamnau) ereziile şi îi îndepărtau pe eretici de 
poporul binecredincios pentru ca acesta să nu se contamineze de erezii. 

De ce este atât de importantă dreapta credinţă? Deoarece aceasta este 
o condiţie necesară pentru mântuire. Sfântul Paisie de la Neamţ spune foarte 
clar: „Fără credinţa ortodoxă, nicidecum nu este cu putinţă nimănui a se 
mântui. Credinţa ortodoxă fără fapte bune moartă este, precum şi faptele cele 
bune fără credinţa ortodoxă sunt moarte. Iar cel ce vrea să se mântuie, 
trebuie să unească întotdeauna credinţa ortodoxă cu faptele cele bune şi să 
aibă fapte bune întru credinţa ortodoxă." l De aceea, Sfinţii Părinţi luptau - 
prin scris şi prin grai - pentru apărarea dreptei credinţe împotriva tuturor 
ereziilor. 

Monofizismul este o erezie care, de peste 1500 de ani, vatămă 
sufletele oamenilor cuprinşi de ea. In secolul al V-lea, Eutihie, un eretic din 
Constantinopol, susţinea că Domnul Iisus Hristos nu ar avea două firi 
(dumnezeiască şi omenească), ci una singură - cea dumnezeiască. Prin 
lucrarea vrăjmaşului, Eutihie a dus în rătăcire pe mulţi credincioşi. Patriarhul 
Dioscor al Alexandriei a căzut şi el în această erezie. 

împotriva acestei erezii, şase sute treizeci de Sfinţi Părinţi s-au adunat 
la cel de-al patrulea Sfânt Sinod Ecumenic, care a avut loc la Calcedon, în 
anul 45 1 . Ei au anatematizat monofizismul şi pe susţinătorii lui. Luminaţi de 
harul lui Dumnezeu, Sfinţii Părinţi au arătat că Domnul Iisus Hristos este 
Dumnezeu adevărat şi Om adevărat, cunoscându-se în două firi, fără 



Sfântul Paisie de la Neamţ, Cuvinte şi scrisori duhovniceşti, voi I, 1998. 



amestecare, fără schimbare, fără împărţire, fără despărţire. El este o singură 
Persoană cu două firi (dumnezeiască şi omenească). 

Mai tîrziu a apărut şi un „monofizism moderat", al patriarhului eretic 
Sever al Antiohiei, care considera că cele două firi din care este Hristos sunt 
amestecate într-o nouă fire. Sfinţii Părinţi au luptat şi împotriva acestei 
erezii. 

Dintre Sfinţii care au luptat împotriva monofizismului şi 
monotelismului, cei mai cunoscuţi sunt: Flavian Patriarhul 

Constantinopolului, Proteriu Arhiepiscopul Alexandriei, Leon Arhiepiscopul 
Romei, Martin Mărturisitorul Arhiepiscopul Romei, Dometian Episcopul 
Meletinei, Agapit Arhiepiscopul Romei, Sofronie Patriarhul Ierusalimului, 
Maxim Mărturisitorul, Ioan Damaschin, Anastasie Sinaitul, Simeon 
Stâlpnicul, Auxenţiu cel din Munte, Leonţiu de Bizanţ, Fotie cel Mare, 
Maxim Grecul. 

Deşi au fost anatematizaţi, născocitorii ereziilor nu s-au îndreptat, ci 
au format adunări eretice numite pe nedrept „Biserici". Astfel de adunări 
eretice sunt numite necalcedoniene sau anticalcedoniene, deoarece nu 
acceptă hotărârile dogmatice ale celui de-al patrulea Sfânt Sinod Ecumenic 
de la Calcedon. Dar ele însele se consideră a fi ortodoxe şi se autointitulează 
„Biserici Ortodoxe Vechi Orientale" sau „Biserici Orientale Ortodoxe". Una 
din acestea este „Biserica Coptă" din Egipt, o adunare monofizită care nu 
acceptă al patrulea, al cincilea, al şaselea şi al şaptelea Sfânt Sinod 
Ecumenic. 

In ultimii zeci de ani, unii ierarhi şi preoţi ortodocşi, lepădând 
comuniunea cu Sfinţii Părinţi, au intrat în ecumenism (mişcarea de 
amestecare a religiilor). Ei au participat la întâlniri oficiale şi neoficiale cu 
reprezentanţi ai „Bisericilor" anticalcedoniene, spunând că şi aceia sunt 
ortodocşi. Au îndrăznit chiar să afirme că anatemele date de Sfinţii Părinţi 

7 5 5 

împotriva monofiziţilor trebuie ridicate, că ereticii respectivi trebuie cinstiţi 
ca sfinţi şi că numele lor trebuie introduse în Calendarul Bisericii Ortodoxe. 
S-a mai propus modificarea cărţilor de Istorie Bisericească şi a cărţilor de 
cult ortodoxe, prin eliminarea textelor referitoare la monofiziţi. S-a hotărât 
organizarea unui „program educativ" prin care credincioşii să fie pregătiţi să 
accepte textele „revizuite". 2 



cf. Ion Grădincea, Relaţiile dintre Biserica Ortodoxă şi Bisericile Vechi 
Orientale din anul 1964 până în anul 2001, Carte tipărită cu binecuvântarea Prea 
Fericitului Părinte Teoctist Patriarhul Bisericii Ortodoxe Române, Ed. Sitech, Craiova. 



Toate acestea sunt pregătiri pentru unirea ecumenistă cu monofiziţii 
(adică slujirea şi împărtăşirea împreună cu ei, trecând cu vederea că aceia 
sunt eretici). 

Sfinţii Părinţi ne învaţă că împărtăşirea împreună cu ereticii este foarte 
periculoasă. Sfântul Theodor Studitul spune că „împărtăşania de la eretic 
înstrăinează pe om de Dumnezeu şi îl predă diavolului. După măsura 
deosebirii dintre lumină şi întuneric, aşa e şi deosebirea dintre împărtăşania 
drept slăvitoare (ortodoxă) şi cea ereticească: cea drept slăvitoare luminează, 
cea ereticească întunecă; una îl uneşte cu Hristos, cealaltă - cu diavolul; una 
dă viaţă sufletului, cealaltă îl ucide. împărtăşania din mână eretică este 
otravă, nu simplă pâine." 3 

Situaţia actuală fiind foarte gravă, este necesar ca binecredincioşii 
creştini să cunoască pericolul unirii ecumeniste cu monofiziţii. Cei care se 
împărtăşesc cu ereticii sau acceptă ereziile lor, nu au nădejde de mântuire, 
dacă nu se întorc la Ortodoxie. Iar cei care se întorc la Ortodoxie, au datoria 
să anatematizeze ereziile în care au căzut, şi să primească întreaga învăţătură 
ortodoxă. 

Datoria noastră este să păstrăm dreapta credinţă primită de la 
Dumnezeu prin Sfinţii Apostoli şi Sfinţii Părinţi. Numai aşa vom intra în 
comuniunea veşnică a Sfinţilor. 



ÎNVĂŢĂTURA ORTODOXA DESPRE DOMNUL NOSTRU 
IISUS HRISTOS 



La primele două Sfinte Sinoade Ecumenice, Sfinţii Părinţi, luminaţi 
de harul lui Dumnezeu, au alcătuit Crezul Ortodox: 

„Credem întru Unul Dumnezeu, Tatăl Atotţiitorul, Făcătorul cerului 
şi al pământului, al tuturor celor văzute şi nevăzute. 

Şi întru Unul Domn Iisus Hristos, Fiul lui Dumnezeu, Unul-Născut, 
Care din Tatăl S-a născut mai înainte de toţi vecii. 

Lumină din Lumină, Dumnezeu adevărat din Dumnezeu adevărat, 
născut, iar nu făcut, Cel de o fiinţă cu Tatăl, prin care toate s -au făcut. 



cf. Sfântul Iustin Popovici, Biserica Ortodoxă şi ecumenismul, p. 123. 



Care pentru noi, oamenii, şi pentru a noastră mântuire S-a pogorât 
din ceruri şi S-a întrupat de la Duhul Sfânt şi din Fecioara Măria şi S-a 
făcut om. 

Şi S-a răstignit pentru noi, în zilele lui Ponţiu Pilat, şi a pătimit şi S-a 
îngropat. 

Şi a înviat a treia zi, după Scripturi. 

Şi S-a înălţat la ceruri şi sade de-a dreapta Tatălui. 

Şi iarăşi va să vină cu slavă să judece vii şi morţii, a Cărui împărăţie 
nu va avea sfârşit. 

Şi întru Duhul Sfânt, Domnul de viaţă Făcătorul, Care din Tatăl 
purcede. 

Cel ce împreună cu Tatăl şi cu Fiul este închinat şi slăvit, Care a 
grăit prin Prooroci. 

Intru una, sfântă, sobornicească şi apostolească Biserică. 

Mărturisim un [singur] Botez spre iertarea păcatelor. 

Aşteptăm învierea morţilor. 

Şi viaţa veacului ce va să vie. Amin.'''' 

Domnul nostru Iisus Hristos, Fiul lui Dumnezeu, Unul-Născut, Care 
din Tatăl S-a născut mai înainte de toţi vecii, Dumnezeu adevărat din 
Dumnezeu adevărat, Cel de o fiinţă cu Tatăl, S-a pogorât din ceruri şi S-a 
întrupat de la Duhul Sfânt şi din Fecioara Măria şi S-a făcut om. El este 
Dumnezeu adevărat şi om adevărat. Aceasta înseamnă că are două firi: 
dumnezeiască şi omenească. 

Domnul nostru Iisus Hristos este desăvârşit întru Dumnezeire cât şi 
întru omenitate, Dumnezeu adevărat şi om adevărat din suflet raţional şi din 
trup, întru toate asemenea nouă afară de păcat. El este născut din Tatăl mai 
înainte de veci după dumnezeire şi, la plinirea vremii, Acelaşi născut pentru 
noi şi pentru a noastră mântuire din Fecioara Măria, Născătoarea de 
Dumnezeu, după omenitate. 

Domnul Iisus Hristos este un singur Ipostas (o singură Persoană) în 
două firi. Având două firi, are două lucrări fireşti şi două voiri fireşti 
(dumnezeiască şi omenească). 

Lucrare înseamnă puterea naturală de manifestare a fiecărei fiinţe. 
Lucrătoare este natura (firea) de unde provine lucrarea. A lucra înseamnă a 
te folosi de puterea lucrătoare. Cel care lucrează este cel ce se foloseşte de 
lucrare, adică ipostasul. 

Având şi fire dumnezeiască, Hristos are şi lucrare dumnezeiască. 
Având şi fire omenească, El are şi lucrare omenească. Puterea facerii de 



minuni este lucrare a firii dumnezeieşti. Dar fiind şi om, avea şi lucrare 
omenească. Dacă n-ar fi avut lucrare omenească, atunci n-ar fi trăit ca om, n- 
ar fi mâncat, n-ar fi băut, n-ar fi mers, nici n-ar fi făcut ceva din cele 
omeneşti. 

Insă Cel care lucrează este Cel ce se foloseşte de lucrare, adică 
Ipostasul, Care este unul singur. 

Prin urmare, Hristos lucrează potrivit fiecăreia din cele două firi ale 
Lui, iar fiecare fire din cele două lucrează în El cu participarea celeilalte. 

El nu săvârşea în chip omenesc pe cele omeneşti, căci nu era numai 
om, ci şi Dumnezeu. De aceea şi pătimirile Lui au fost de viaţă făcătoare şi 
mântuitoare. Tot pentru aceea mergea cu picioare pământeşti pe apă 
nestatornică. 

Dar nici nu lucra în chip dumnezeiesc pe cele dumnezeieşti, căci nu 
era numai Dumnezeu, ci şi om. Pentru aceea săvârşea minunile prin punerea 
mâinilor şi prin cuvânt. 

Voirea este puterea simplă de a voi. Voinţa este voirea îndreptată 
spre un lucru. Cel care voieşte este acela care face uz de voire, adică 
ipostasul. 

Aşadar, pentru că unul este Hristos şi unul este Ipostasul Lui, Unul şi 
Acelaşi este Cel care voieşte în chip dumnezeiesc şi omenesc. Dar deoarece 
are două firi voliţionale, pentru că sunt raţionale, — căci tot ceea ce este 
raţional este şi voliţional şi liber — vom spune despre El că are două voiri. 

Aşadar, pentru că Hristos are două firi, spunem că are două voiri şi 
două lucrări naturale. 



ÎNVĂŢĂTURA ORTODOXA DESPRE UNICITATEA 
BISERICII 

Biserica este „Una, Sfântă, Sobornicească şi Apostolească" aşa cum 
mărturisim în Crezul alcătuit la primele două Sfinte Sinoade Ecumenice. Nu 
există mai multe Biserici. 

Sfântul Iustin Popovici ne învaţă astfel: „Dat fiind că Domnul Hristos 
nu poate avea mai multe trupuri, în El nu pot fi mai multe Biserici." 4 

Sfântul Lavrentie de Cernigov spune că „Una este doar Biserica 
Ortodoxă Sobornicească şi Apostolească, celelalte ce se numesc 



Biserica Ortodoxă şi ecumenismul, 2002, p.41. 



<<Biserici>> nu sunt Biserici, ci sămânţă stearpă a diavolului în lanul de grâu 
al lui Hristos." 5 



MONOFIZISMUL 

Rădăcina monofizismului este apolinarismul. După ereticul Apolinarie, 
Fiul lui Dumnezeu a luat trup şi suflet fără minte şi fără raţiune. Vorbind 
despre „o singură fire", Apolinarie a pus temeliile ereziei monofizite. 
Biserica 1-a condamnat la Sinodul al II-lea Ecumenic. 

Patriarhul eretic Nestorie al Constantinopolului susţinea că în Iisus 
Hristos sunt două persoane: Persoana dumnezeiască a Fiului lui Dumnezeu 
şi persoana omenească a lui Hristos. Ereticul Nestorie considera că Fecioara 
Măria nu a născut pe Fiul lui Dumnezeu întrupat, cum învaţă Biserica, ci a 
născut pe omul Hristos. De aceea, nu o numea Născătoare de Dumnezeu 
(Theotokos), ci născătoare de om (Anthropotokos) sau născătoare de Hristos 
(Hristotokos). 

împotriva patriarhului eretic Nestorie, două sute de Sfinţi Părinţi s-au 
adunat la cel de-al treilea Sfânt Sinod Ecumenic, care a avut loc la Efes, în 
anul 431. Acest Sfânt Sinod Ecumenic a anatematizat pe Nestorie şi 
învăţătura lui, mărturisind că Fecioara Măria este cu adevărat Născătoare de 

Dumnezeu, fiindcă L-a născut pe Fiul lui Dumnezeu întrupat. La acest Sfânt 
Sinod, un rol important l-a avut Sfântul Chirii al Alexandriei. 

Arhimandritul Eutihie din Constantinopol a luptat împotriva ereziei 
lui Nestorie, dar nu sub ascultarea Sfinţilor Părinţi luminaţi de Dumnezeu, ci 

după născocirile minţii lui. De aceea, a căzut în altă erezie, considerând că 
firea omenească a lui Hristos a fost absorbită de cea dumnezeiască şi că 
Hristos ar avea astfel o singură fire. Această erezie s-a numit monofizism 
(care în limba greacă înseamnă o singură fire). 

Erezia a fost acceptată de patriarhul Dioscor al Alexandriei. 

împotriva acestei erezii, şase sute treizeci de Sfinţi Părinţi s-au adunat 
la cel de-al patrulea Sfânt Sinod Ecumenic, care a avut loc la Calcedon, în 
anul 45 1 . Ei au anatematizat monofizismul şi pe susţinătorii lui. Luminaţi de 
harul lui Dumnezeu, Sfinţii Părinţi au arătat că Domnul Iisus Hristos este 

Dumnezeu adevărat şi Om adevărat, cunoscându-se în două firi, fără 
amestecare, fără schimbare, fără împărţire, fără despărţire. El este o singură 
Persoană cu două firi (dumnezeiască şi omenească). 



Viaţa, învăţăturile şi minunile Sfântului Lavrentie de la Cernigov, Ed. Credinţa strămoşească, 



2003, p. 179. 



Dumnezeu a arătat în chip minunat, la Calcedon, care este 
mărturisirea adevărată. Punându-se cele două mărturisiri în cinstita raclă a 
Sfintei Mari Muceniţe Eufimia şi pecetluindu-se racla, mărturisirea ortodoxă 
a fost găsită în mâna dreaptă a Sfintei (ca semn de acceptare), iar 
mărturisirea monofizită a fost găsită sub picioarele Sfintei (ca semn de 
lepădare şi călcare în picioare). 

A apărut şi un „monofizism moderat", al patriarhului eretic Sever al 
Antiohiei, care vorbea de două firi în Hristos, dar le considera amestecate. 
Sfinţii Părinţi au luptat şi împotriva acestei erezii. 

Al cincilea Sfânt Sinod Ecumenic din Constantinopol (553) a 
anatematizat pe cei ce încercau să folosească scrierile Sfântului Chirii al 
Alexandriei în favoarea monofizismului. 



MONOENERGISMUL ŞI MONOTELISMUL 

Mai târziu, încercându-se împăcarea dintre monofiziţi şi ortodocşi pe 
baza unui compromis dogmatic, au apărut alte două erezii care spuneau că în 
Hristos există o singură lucrare (monoenergism) şi o singură voire 
(monotelism). 

împotriva acestor erezii s-au adunat la Constantinopol, în anul 680, la 
cel de-al şaselea Sfânt Sinod Ecumenic, o sută şaizeci şi cinci de Sfinţi 
Părinţi care au anatematizat pe eretici şi ereziile lor. Insuflaţi de Dumnezeu, 
Sfinţii Părinţi au arătat că în Hristos sunt două lucrări şi două voiri, 
corespunzătoare celor două firi. Intre cele două voinţe nu există nici o 
contradicţie. 



ECUMENISMUL 

Ecumenismul sau mişcarea ecumenică este un ansamblu de 
concepţii şi practici heterodoxe (neortodoxe) care au ca scop unificarea 
religioasă. S-a folosit denumirea de „mişcare ecumenică" pentru a crea 
impresia că are legătură cu Sfintele Sinoade Ecumenice. 

Sfintele Sinoade Ecumenice sau Sfintele Soboare a toată lumea au fost 
rânduite de Dumnezeu pentru apărarea Ortodoxiei. Atunci când apăreau 
erezii (credinţe greşite), Sfinţii Părinţi se adunau în Sfinte Sinoade 
Ecumenice sau în Sfinte Sinoade Locale, statornicind dreapta credinţă şi 
combătând ereziile. 

Ecumenismul nu are legătură cu Sfintele Sinoade Ecumenice. 



După criteriul grupării întemeietoare, ecumenismul este de două 
feluri: ecumenism romano-catolic şi ecumenism protestant. 

După criteriul scopului, există ecumenism creştin şi ecumenism 
panreligios. 

Ecumenismul creştin are ca scop stabilirea unui creştinism unic, la 
care să adere ortodocşii, monofiziţii, papistaşii (romano-catolicii), anglicanii 
şi denominaţiunile protestante. Se încearcă înlocuirea Ortodoxiei cu acest 
creştinism hibrid. Ecumenismul creştin este etapa pregătitoare pentru 
ecumenismul panreligios. 

Ecumenismul panreligios urmăreşte construirea unei religii unice, la 
care să adere toţi oamenii. Se urmăreşte ca această globalizare a credinţei să 
fie un sprijin pentru globalizarea politico-economică. 

Mişcarea sincretistă Noua Eră {New Age) are două scopuri de bază: o 
nouă ordine a lucrurilor pe plan politico-economic şi o nouă ordine a 
lucrurilor pe plan religios (o nouă religie mondială). 

Robert Muller, fostul sub-secretar al O.N.U. şi un important exponent 
al Noii Ere, scrie în cartea sa Noua Geneză că religiile trebuie: 

- să accelereze ecumenismul şi să creeze fundaţii religioase mondiale 
comune; 

- să înalţe steagul O.N.U. în toate locurile de cult; 

- să se roage şi să organizeze rugăciuni comune mondiale. 6 

Prin ecumenism oamenii se depărtează de Ortodoxie; se depărtează de 
însuşi Domnul nostru Iisus Hristos, Care este Calea, Adevărul şi Viaţa. 

Papistaşii, protestanţii şi anticalcedonienii nu mai au nici o motivaţie 
să vină în Biserica Ortodoxă, fiindcă ecumeniştii din Biserica Ortodoxă 
admit că şi adunările acelora sunt Biserici. Situaţia anticalcedonienilor este 
şi mai gravă, deoarece adunările lor sunt recunoscute ca „Biserici Ortodoxe 
Orientale", iar Bisericile Ortodoxe naţionale (Greacă, Rusă, Sârbă, Română, 
etc), sunt numite Biserici Ortodoxe Răsăritene. De ce ar pleca un om dintr-o 
Biserică Ortodoxă Orientală pentru a intra într-o Biserică Ortodoxă 
Răsăriteană? Dacă i se spune că ambele sunt ortodoxe, el se gândeşte că 
poate rămâne acolo unde se află acum. 

„Participarea la C. M. B (Consiliul Mondial al Bisericilor, organizaţie 
a ecumenismului protestant - n. n.) şi tot sincretismul ecumenist, care 
conţine nu numai dialoguri, ci şi manifestări de cult comune, au condus la 



6 cf. Părintele Arsenie Vliangoftis Doctor în Teologie şi Licenţiat în Filosofie, Ereziile 
contemporane - o adevărată ameninţare - , Ed. Evanghelismos, Bucureşti, 2006, p. 151-155. 



încetarea misiunii ortodoxe în ţările în care predomină confesiunile 
creştine. în felul acesta închidem uşa oamenilor obosiţi ai Apusului, 
arătându-le că trebuie să rămână acolo unde se află, de vreme ce <<suntem la 
fel>>, suntem <<biserici surori) > şi <<unirea este iminentă) >." 

Chiar şi ortodocşii care participă la ecumenism se îndepărtează de 
Ortodoxie. „Participarea aceasta a condus şi conduce în fiecare zi tot mai 
mult la schimbarea cugetării şi etosului ortodox şi la formarea unei 

Q 

cugetări şi a unui etos interreligios" . 

Prin întovărăşirea şi rugăciunea împreună cu ereticii, cugetarea 
ortodoxă se vatămă, dobândind înclinaţii eretice. Acesta este unul din 
motivele pentru care Sfinţii Părinţi interzic întovărăşirea cu ereticii. 

La dialogurile ecumeniste, sub pretextul dragostei, se discută foarte 
mult cele care unesc şi foarte puţin cele care despart, astfel încât să se 
creeze un sentiment fals de unire şi credinţă comună. La Sfintele Sinoade 
Ecumenice, însă, Sfinţii Părinţi discutau totdeauna cele care despărţeau. 

Sfântul Iustin Popovici ne învaţă că „nu există <<dialog al dragostei) > 
fără dialogul adevărului. Altminteri, un astfel de dialog e nefiresc şi 
mincinos. De aceea şi porunca purtătorului de Hristos Apostol cere: 
Dragostea să fie nefăţarnică (Romani 12, 9). 

Se cuvine ca ierarhii şi preoţii ortodocşi să discute din dragoste cu 
heterodocşii pentru a le atrage atenţia unde au greşeli şi pentru a-i ajuta să 
vină la Adevăr. 9 

Dumnezeu voieşte unitatea întru Adevăr. Pentru a se ajunge la această 
unitate trebuie ca toţi să primească dreapta credinţă şi să intre în Biserica 
Ortodoxă, cea Una, Sfântă, Sobornicească şi Apostolească. 

Prin ecumenism nu se urmăreşte unitatea întru Adevăr, ci se poartă 
dialoguri pentru a se ajunge la un compromis dogmatic şi la recunoaşterea 
bisericească reciprocă. 

Cuviosul Filothei Zervakos spune că „numai prin smerenie, pocăinţă 
şi întoarcere la Dumnezeu, la credinţa ortodoxă, va reuşi mult dorita unire, 
iar nu prin consfătuiri şi dezbateri, prin dialoguri nefolositoare şi lipsite de 
rost, prin şedinţe zadarnice." 10 



7 ibidemp. 189. 

8 ibidem,p. 187. 

9 cf. Sfânta Mănăstire Paraklitu, Ecumenismul, Ed. Evanghelismos, Bucureşti, 2004, p. 25. 
Părintele Filothei Zervakos, Testament duhovnicesc. Mărturisirea credinţei ortodoxe, tipărită cu 
binecuvântarea Prea Sfinţitului Părinte Galaction, Episcopul Alexandriei şi Teleormanului, Editura 
Bunavestire, Galaţi, 2003, p. 75. 

Cuviosul Filothei se ruga iubitorului de oameni Dumnezeu, „să-i ţină 
în credinţa ortodoxă pe cei credincioşi iar pe popoare să le unească prin 
legăturile dragostei, să-i cheme pe toţi la unirea întru credinţa ortodoxă cea 
adevărată, să-i învrednicească pe toţi de unirea întru Duhul Sfânt şi să 
dăruiască tuturor cele necesare pentru mântuire." n De o astfel de unitate 
avem trebuinţă, nu de ecumenism. 



ÎNCERCĂRI ecumeniste de unire INTRE ORTODOCŞI 
ŞI MONOFIZIŢI 

Dialogul ecumenist dintre unii reprezentanţi ai Bisericii Ortodoxe şi 
reprezentanţi ai monofiziţilor a început în anul 1964 la Aarhus - Danemarca. 
De atunci au avut loc mai multe întâlniri neoficiale şi oficiale. 

Care sunt roadele acestui dialog care durează de peste 43 de ani? Ce 
au hotărât ecumeniştii la propunerea monofiziţilor? Iată ce au hotărât: 

- să nu-i mai considere eretici pe monofiziţi; 

- să se considere că ortodocşii şi monofiziţii au aceeaşi credinţă; 

- să ridice anatemele date de Sfinţii Părinţi la Sinodul Ecumenic de 
la Calcedon; 

- să elimine din cărţile de cult toate textele care se referă la 
monofiziţi ca la nişte eretici; 

- să modifice Istoria Bisericească în funcţie de rezultatele dialogului, 
eliminând acele texte care nu convin monofiziţilor; 

- să introducă în calendarul Bisericii Ortodoxe - ca Sfinţi - pe 
ereticii monofiziţi anatematizati; 

- adunările monofizite să se numească „Biserici Ortodoxe Vechi 
Orientale", iar adunarea monofiziţilor egipteni să se numească 
„Biserica Ortodoxă Coptă"; 

- după ridicarea anatemelor să se intre în comuniune euharistică 

1 7 

(împărtăşire în comun). 
Acestea sunt roadele dialogului ecumenist. I-au batjocorit pe 
adevăraţii Sfinţi, modificând Istoria Bisericească şi considerând drept sfinţi 
pe ereticii anatematizati. Au hulit pe Sfântul Duh care a grăit prin Sfinţii 



11 ibidem, p. 13. 
cf. Ion Grădincea, Relaţiile dintre Biserica Ortodoxă şi Bisericile Vechi Orientale din anul 1964 
până în anul 2001, Carte tipărită cu binecuvântarea Prea Fericitului Părinte Teoctist Patriarhul Bisericii 
Ortodoxe Române, Ed. Sitech, Craiova, 2004, pp. 244- 254; Părintele Arsenie Vliangoftis Doctor în 
Teologie şi Licenţiat în Filosofie, Ereziile contemporane - o adevărată ameninţare - , Ed. Evanghelismos, 
Bucureşti 2006, p. 189; I.P.S. Antonie, Mitropolitul Transilvaniei, Dialogul dintre Biserica Ortodoxă şi 
Biserica Ortodoxă Vechi-Orientală, Ortodoxia, 1994, nr.l. 

Părinţi la Sfintele Sinoade Ecumenice. S-au împotrivit adevăratei Biserici, 
numind „Biserici Ortodoxe" nişte adunări de eretici anatematizaţi. Au 
batjocorit credinţa ortodoxă, considerând-o una cu credinţa rătăcită a 
monofiziţilor. Şi - dacă vor ajunge - vor strica turma lui Hristos prin 
împărtăşire în comun cu ereticii. Bine scrie într-un Canon că ereticii „sunt 
potrivnici şi duşmani ai Bisericii, strică turma lui Hristos şi batjocoresc 
moştenirea credinţei." 



4,5) 



IMPORTANTA DREPTEI CREDINŢE 

Numai cel ce trăieşte în Credinţa Ortodoxă îşi va mântui sufletul 

O singură credinţă este adevărată; un singur Botez este adevărat: 
„Este un singur Domn, o singură Credinţă, un singur Botez." (Efeseni 



învăţăturile heterodoxe provin din îngâmfare: 

„Iar de învaţă cineva altă învăţătură şi nu se ţine de cuvintele cele 
sănătoase ale Domnului nostru Iisus Hristos şi de învăţătura cea după 
dreapta credinţă, acela e un îngâmfat, care nu ştie nimic, suferind de boala 
discuţiilor şi a certurilor de cuvinte". (I Timotei 6, 3-4) 

Se cuvine să păstrăm dreapta credinţă pe care am învăţat-o de la 
înaintaşii noştri binecredincioşi: 

„Tu însă rămâi în cele ce ai învăţat şi de care eşti încredinţat, deoarece 
ştii de la cine le-ai învăţat". (II Timotei 3,14) 

„Aduceţi-vă aminte de mai-marii voştri, care v-au grăit vouă cuvântul 
lui Dumnezeu; priviţi cu luare aminte cum şi-au încheiat viaţa şi urmaţi-le 
credinţa. Iisus Hristos, ieri şi azi şi în veci, este acelaşi. Nu vă lăsaţi furaţi de 
învăţăturile străine cele de multe feluri". (Evrei 13, 7-9) 

Sfântul Paisie de la Neamţ spune foarte clar: „Dumnezeu 
Preamilostivul, prin credinţa ortodoxă şi fapte bune, şi darul Său, lucrează 
mântuirea sufletelor creştinilor ortodocşi. Credinţa ortodoxă este aceea pe 
care o ţine Una Sfânta Soborniceasca şi Apostoliceasca Biserică a 
Răsăritului, iar fără ea, adică fără credinţa ortodoxă, nicidecum nu este cu 

putinţă nimănui a se mântui. Credinţa ortodoxă fără fapte bune moartă 
este, precum şi faptele cele bune fără credinţa ortodoxă sunt moarte. Iar cel 
ce vrea să se mântuie, trebuie să unească întotdeauna credinţa ortodoxă cu 
faptele cele bune şi să aibă fapte bune întru credinţa ortodoxă." 13 

Sfântul Ierarh Ignatie Briancianinov spune că „Ortodoxia este 
învăţătura Sfântului Duh, dată de Dumnezeu oamenilor spre mântuire. Unde 
nu este Ortodoxie, acolo nu este mântuire." 14 

Sfântul Teodosie de la Pecerska spune: „Numai cel ce trăieşte în 
Credinţa Ortodoxă îşi va mântui sufletul." 15 



Ce se întâmplă cu ereticii care nu se întorc la Ortodoxie? 

La această întrebare găsim răspuns în capitolul 26 din Limonariu: 
„Un Bătrân cu numele Chiriac trăia în Lavra Calamon din apropierea 
sfântului râu Iordan. Şi era Bătrânul îmbunătăţit în fapte dumnezeieşti. La el 
a venit un frate străin din ţinutul Dara, cu numele de Teofan, ca să-1 întrebe 
pe bătrân despre gândul curviei. Bătrânul a început să îl sfătuiască cu felurite 
cuvinte de înţelepciune şi viaţa curată. Folosindu-se mult fratele din 
cuvintele Bătrânului, i-a spus: 

- Eu, avvă, am părtăşanie în ţara mea cu nestorienii. Din această 
pricină nu mai pot rămâne cu ei şi vreau să locuiesc împreună cu tine. 

Când a auzit Bătrânul numele lui Nestorie s-a întristat de pierderea 
fratelui şi 1-a sfătuit şi 1-a îndemnat să se despartă de această erezie 
vătămătoare şi să vină la Sfânta Sobornicească şi Apostolească Biserică. Şi 
i-a spus : 

- Nu este altă mântuire decât numai în a cugeta drept şi a crede că 
Sfânta Fecioară Măria este cu adevărat Născătoare de Dumnezeu. 

- într-adevăr, avvo, a răspuns fratele, toţi ereticii aşa spun: dacă nu 
eşti cu noi, nu te mântui. Sărmanul de mine nu ştiu ce să fac. Roagă-te deci 
Domnului ca Domnul să mă încredinţeze, din faptă, care este credinţa cea 
adevărată. 

Bătrânul a primit cu bucurie cuvântul fratelui şi i-a spus : 



Cuvinte şi scrisori duhovniceşti, voi I, 1998. 
14 Sfântul Ierarh Ignatie Briancianinov, Predici la Triod şi Penticostar, Ed. Sophia, Bucureşti, 
2003, p. 99. 

cf. preot Vasile Sorescu, Biserica Ortodoxă stâlp şi temelie a Adevărului, Tipărită cu 
binecuvântarea Preasfinţitului Calinic Episcopul Argeşului şi Muscelului, Ed. Credinţa Strămoşească, 
2002,p.ll3. 

- Şezi în chilia mea şi am nădejde în Dumnezeu că bunătatea Lui îţi va 
descoperi adevărul ! 

Lăsându-1 pe fratele în peşteră s-a dus la ţărmul Mării Moarte şi s-a 
rugat pentru el. Şi iată cam pe la ceasul trei după amiază în ziua următoare, 
vede fratele pe cineva înfricoşător la vedere, stând în faţa lui şi-i spune: 

- Vino să vezi adevărul ! 

Şi luându-1, 1-a dus într-un loc întunecos, cu miros urât şi cu foc şi îi 
arătă în mijlocul focului pe Nestorie şi Teodor, pe Eutihie şi Apolinarie, 
pe Evagrie şi pe Didim, pe Dioscor şi pe Sever, pe Arie şi pe Origen şi pe 
alţi câţiva. 

- Iată, îi spune acela ce i s-a arătat, acesta-i locul pregătit ereticilor 
şi celor care hulesc pe Sfânta Născătoare de Dumnezeu şi celor ce urmează 
învăţăturile lor. Dacă-ţi place locul, rămâi în credinţa ta! Dar dacă nu vrei 
să încerci chinul acesta, vino la Biserica cea Sfântă şi Sobornicească, aşa 
cum ţi-a spus Bătrânul. Căci îţi spun : chiar dacă ai săvârşit toate virtuţile, 
ajungi în locul acesta dacă n-ai dreaptă credinţă. 

La cuvântul acesta fratele şi-a venit în sine. Când a venit Bătrânul, i-a 
povestit toate cele întâmplate aşa cum le-a văzut şi a trecut la Sfânta 
Sobornicească şi Apostolească Biserică. Şi a rămas împreună cu Bătrânul în 
Calamon. După ce a stat mulţi ani cu el, a adormit în pace." 

Iată unde se chinuiesc ereticii monofiziţi: Eutihie şi Apolinarie, 
Dioscor şi Sever! 



REZUMAT 

Din învăţătura ortodoxă cunoaştem că Domnul nostru Iisus Hristos 
este Dumnezeu adevărat şi Om adevărat. El este Fiul lui Dumnezeu întrupat. 
Este o singură Persoană cu două firi: dumnezeiască şi omenească. Cele două 
firi (naturi) sunt unite fără separare şi fără amestecare. 

Monofizismul este o erezie care, de peste 1500 de ani, vatămă 
sufletele oamenilor cuprinşi de ea. In secolul al V-lea, Eutihie, un eretic din 
Constantinopol, susţinea că Domnul Iisus Hristos nu ar avea două firi 
(dumnezeiască şi omenească), ci una singură - cea dumnezeiască. Prin 
lucrarea vrăjmaşului, Eutihie a dus în rătăcire pe mulţi credincioşi. Patriarhul 
Dioscor al Alexandriei a căzut şi el în această erezie. 

împotriva acestei erezii, şase sute treizeci de Sfinţi Părinţi s-au adunat 
la cel de-al patrulea Sfânt Sinod Ecumenic, care a avut loc la Calcedon, în 
anul 45 1 . Ei au anatematizat monofizismul şi pe susţinătorii lui. Luminaţi de 
harul lui Dumnezeu, Sfinţii Părinţi au arătat că Domnul Iisus Hristos este 

~ 5 5 

Dumnezeu adevărat şi Om adevărat, cunoscându-se în două firi, fără 
amestecare, fără schimbare, fără împărţire, fără despărţire. El este o singură 
Persoană cu două firi (dumnezeiască şi omenească). 

Dumnezeu a arătat în chip minunat, la Calcedon, care este 
mărturisirea adevărată. Punându-se cele două mărturisiri în cinstita raclă a 
Sfintei Mari Muceniţe Eufimia şi pecetluindu-se racla, mărturisirea ortodoxă 
a fost găsită în mâna dreaptă a Sfintei (ca semn de acceptare), iar 
mărturisirea monofizită a fost lepădată sub picioarele Sfintei (ca semn de 
lepădare şi călcare în picioare). 

Mai tîrziu a apărut şi un „monofizism moderat", al patriarhului eretic 
Sever al Antiohiei, care considera că cele două firi din care este Hristos sunt 
amestecate într-o nouă fire. Sfinţii Părinţi au luptat şi împotriva acestei 
erezii. 

Deşi au fost anatematizaţi, născocitorii ereziilor nu s-au îndreptat, ci 
au format adunări eretice numite pe nedrept „Biserici". Astfel de adunări 
eretice sunt numite necalcedoniene sau anticalcedoniene, deoarece nu 
acceptă hotărârile dogmatice ale celui de-al patrulea Sfânt Sinod Ecumenic 
de la Calcedon. Dar ele însele se consideră a fi ortodoxe şi se autointitulează 
„Biserici Ortodoxe Vechi Orientale" sau „Biserici Orientale Ortodoxe". Una 
din acestea este „Biserica Coptă" din Egipt. 

In ultimii zeci de ani, unii ierarhi şi preoţi ortodocşi, lepădând 
comuniunea cu Sfinţii Părinţi, au intrat în ecumenism (mişcarea de 
amestecare a religiilor). Ei au participat la întâlniri oficiale şi neoficiale cu 
reprezentanţi ai „Bisericilor" anticalcedoniene, spunând că şi aceia sunt 
ortodocşi. Au îndrăznit chiar să afirme că anatemele date de Sfinţii Părinţi 

7 5 5 

împotriva monofiziţilor trebuie ridicate, că ereticii respectivi trebuie cinstiţi 
ca sfinţi şi că numele lor trebuie introduse în Calendarul Bisericii Ortodoxe. 
S-a mai propus modificarea cărţilor de Istorie Bisericească şi a cărţilor de 
cult ortodoxe, prin eliminarea textelor referitoare la monofiziţi. S-a hotărât 
organizarea unui „program educativ" prin care credincioşii să fie pregătiţi să 
accepte textele „revizuite". 

Toate acestea sunt pregătiri pentru unirea ecumenistă cu monofiziţii 
(adică slujirea şi împărtăşirea împreună cu ei, trecând cu vederea că aceia 
sunt eretici). 

Sfinţii Părinţi ne învaţă că împărtăşirea împreună cu ereticii este foarte 
periculoasă. Sfântul Theodor Studitul spune că „împărtăşania de la eretic 
înstrăinează pe om de Dumnezeu şi îl predă diavolului." 

Unirea ortodocşilor cu monofiziţii - care se încearcă în zilele noastre 
din motive politico-economice - este o componentă a ecumenismului. 

Ecumenismul sau mişcarea ecumenică este un ansamblu de 
concepţii şi practici heterodoxe (neortodoxe) care au ca scop unificarea 
religioasă. 

Ecumenismul creştin are ca scop stabilirea unui creştinism unic, la 
care să adere ortodocşii, monofiziţii, romano-catolicii, anglicanii şi 
denominaţiunile protestante. Se încearcă înlocuirea Ortodoxiei cu acest 
creştinism hibrid. Ecumenismul creştin este etapa pregătitoare pentru 
ecumenismul panreligios. 

Ecumenismul panreligios urmăreşte construirea unei religii unice, la 
care să adere toţi oamenii. Se urmăreşte ca această globalizare a credinţei să 
fie un sprijin pentru globalizarea politico-economică. 

Prin ecumenism oamenii se depărtează de Ortodoxie; se depărtează de 
însuşi Domnul nostru Iisus Hristos, Care este Calea, Adevărul şi Viaţa. 

Datoria noastră este să păstrăm dreapta credinţă primită de la 
Dumnezeu prin Sfinţii Apostoli şi Sfinţii Părinţi. Numai aşa vom intra în 
comuniunea veşnică a Sfinţilor. 



ANEXE 



Despre perseverenţa eretică a monofiziţilor şi compromisurile foştilor 
ortodocşi 

Sinodul al III-lea Ecumenic (Efes, 431) a condamnat erezia 
patriarhului Nestorie, numită dioprosopism sau nestorianism, care susţinea 
că în Iisus Hristos sunt două persoane: Persoana dumnezeiască a Fiului lui 
Dumnezeu şi persoana omenească a lui Hristos. Ereticul Nestorie considera 
că Fecioara Măria nu a născut pe Fiul lui Dumnezeu întrupat, cum învaţă 



16 



Biserica, ci a născut pe omul Hristos. De aceea, nu o numea Născătoare de 
Dumnezeu (Theotokos), ci născătoare de om (Anthropotokos) sau născătoare 
de Hristos (Hristotokos). Refuzând să se supună hotărârilor Sinodului, 
Nestorie a fost depus din scaunul de patriarh al Constantinopolului şi exilat. 

Din opoziţie nechibzuită faţă de nestorianism, a apărut monofizismul 
extremist, erezie care afirmă că Hristos are o singură fire, cea 
dumnezeiască, aceasta absorbind cu totul firea omenească. întemeietorul 
ereziei monofizite a fost bătrânul arhimandrit din Constantinopol, Eutihie, 
bărbat cu temeinice cunoştinţe biblice, care luptase cu mult zel contra 
nestorianismului, dar nu sub ascultarea Sfinţilor Părinţi, ci după născocirile 
mintii sale. 

Denunţat patriarhului Flavian al Constantinopolului de Episcopul 
Eusebiu de Dorileum, Eutihie a fost chemat să-şi expună doctrina într-un 
Sinod Local din Constantinopol (448). 

După ce a refuzat de câteva ori să se prezinte, Eutihie a venit la Sinod 
însoţit de o mulţime de monahi şi o gardă militară. In timpul discuţiilor, el a 
mărturisit că Domnul este din două firi, şi că Sfânta Fecioară este de o fiinţă 
cu noi şi din ea s-a întrupat Dumnezeul nostru. De aceea, unii sinodali au 
avut iniţial impresia că Eutihie este ortodox. Prin întrebări mai precise, s-a 
cunoscut însă că el mărturiseşte că Domnul este „din două firi", dar nu 
acceptă că este „în două firi". In final, neavând cum să-şi mai ascundă 
rătăcirea, Eutihie a făcut următoarea mărturisire: „Mărturisesc că Domnul a 
fost din două firi înainte de întrupare, dar după întrupare nu mărturisesc 
decât o singură fire." 

In urma acestei mărturisiri eretice, Eutihie a fost anatematizat. 
Sentinţa de condamnare a fost semnată de 30 de episcopi şi 23 de egumeni. 
Revoltat de hotărârea de anatematizare, el a apelat la patriarhul Dioscor al 
Alexandriei (444-451), în care a găsit un apărător înfocat. Aşa fac ereticii 
când sunt condamnaţi - în loc să se îndrepte, se revoltă şi caută ajutor 
omenesc la puternicii zilei. 

Arhiepiscopul Leon I al Romei, fiind informat despre erezia lui 
Eutihie, a adresat în iunie 449 Sfântului Patriarh Flavian o importantă 
epistolă dogmatică în care expunea clar învăţătura ortodoxă despre cele două 
firi ale lui Hristos, socotind pe arhimandritul Eutihie „eretic periculos", 
anatematizat pe drept de Sinodul de la Constantinopol din 448. 

în august 449, s-a convocat în Efes un sinod prezidat de patriarhul 
eretic Dioscor. împăratul Teodosie al II-lea (408-450), influenţat de Eutihie, 
de patriarhul Dioscor şi de eunucul Hrisafm (personalitate cu mare trecere la 
Curtea din Bizanţ şi duşman neîmpăcat al Sfântului Flavian pe care stima şi 
protecţia augustei Pulheria, sora împăratului, îl făcea şi mai nesuferit 

invidiosului eunuc), era favorabil cauzei lui Eutihie. Tuturor ierarhilor care 
s-au pronunţat împotriva lui Eutihie la Sinodul Local din 448, li s-a retras 
dreptul de vot. In schimb, s-a acordat acest drept arhimandritului monofizit 
Barsuma, care împreună cu patriarhul Dioscor şi cu parabolanii aduşi de 
acesta din Egipt, au fost răspunzători de actele de violenţă petrecute în sinod 
(pentru care se şi numeşte sinod tâlhăresc). Dioscor a folosit acest sinod ca 
armă de răzbunare împotriva Sfântului Flavian care a fost grav brutalizat de 
ereticul Barsuma, încât după trei zile a plecat din această viaţă vremelnică, 
luând de la Domnul cununa mărturisirii. La acest tâlhăresc sinod, învăţătura 
ortodoxă despre cele două firi ale lui Hristos a fost anatematizată. Părăsind 
Efesul, patriarhul eretic Dioscor a reuşit şă obţină de la împăratul Teodosie 
al II-lea, monarh naiv şi lipsit de experienţă în problemele religioase, 
aprobarea hotărârilor acestui sinod. 

Sinodul tâlhăresc a produs mare confuzie şi neorânduială. Eparhiile 
din Egipt, Tracia şi Palestina au trecut de partea ereticului Dioscor, iar în 
eparhiile din Siria, Pont şi Asia Mică, doar puţini au avut curajul să se opună 
pe faţă monofizismului. Aşa s-a întâmplat de multe ori în istorie, când 
patriarhul era eretic. 

La 28 iulie 450, împăratul Teodosie al II-lea a murit într-un accident 
de călărie, iar tronul Bizanţului 1-a ocupat sora sa Pulheria, sprijinitoare a 
Ortodoxiei, care s-a căsătorit cu generalul Marcian. Binecredincioşii 
Marcian şi Pulheria au convocat al patrulea Sfânt Sinod Ecumenic de la 
Calcedon (451), la care au participat 630 de Sfinţi Părinţi. 

In şedinţa a V-a din 22 octombrie 451, luminaţi de harul Sfântului 
Duh, Sfinţii Părinţi au mărturisit credinţa cea adevărată: 

„Urmând aşadar Sfinţilor Părinţi, noi învăţăm într-un glas şi 
mărturisim pe Unul şi Acelaşi Fiu, Domnul nostru Iisus Hristos, însuşi 
desăvârşit întru dumnezeire cât şi întru omenitate, însuşi Dumnezeu 
adevărat şi om adevărat din suflet raţional şi din trup, de-ofiinţă cu Tatăl 
după dumnezeire şi de-ofiinţă cu noi după omenitate, întru toate asemenea 
nouă afară de păcat, născut din Tatăl mai înainte de veci după dumnezeire 
şi, la plinirea vremii, Acelaşi născut pentru noi şi pentru a noastră mântuire 
din Fecioara Măria, Născătoarea de Dumnezeu, după omenitate, Unul şi 
Acelaşi Hristos, Fiul, Domnul, Unul Născut, cunoscându-se în două firi, 
fără amestecare, fără schimbare, fără împărţire, fără despărţire, deosebirea 
firilor nefiind nicidecum stricată din pricina unimii, ci mai degrabă 
păstrându-se însuşirile fiecărei firi într-o singură Persoană şi într-un singur 
Ipostas, nu împărţindu-se sau despărţindu-se în două feţe, ci Unul şi Acelaşi 
Fiu, Unul Născut, Dumnezeu Cuvântul, Domnul Iisus Hristos, precum au 
vestit de la început proorocii, precum El însuşi ne-a învăţat despre Sine şi 

precum ne-a predanisit nouă Crezul Părinţilor" (Hotărârile Sfintelor 
Sinoade Ecumenice, Ed. Sfântul Nectarie, Bucureşti, 2003, p. 27) 

La moartea binecredinciosului împărat Marcian, patriciul Aspar, cu 
influenţă mare în imperiul de Răsărit, a chemat pe tron, în februarie 457 pe 
Leon I Tracul (457-474). Acesta era străin de complexitatea problemelor 
teologice. Monofiziţii deveniseră tot mai turbulenţi, şi reuşiseră să 
îndepărteze pe patriarhii ortodocşi din Alexandria, Antiohia şi Ierusalim, 
înlocuindu-i cu patriarhi monofiziţi. 

La Alexandria era atunci patriarh ortodox Sfântul Proteriu. Acest 
fericit a fost preot al Bisericii din Alexandria. Şi mult nevoindu-se împreună 
cu Sfinţii Părinţi împotriva ereziilor, a fost pus de Sobor patriarh. Partizanii 
lui Eutihie şi ai lui Nestorie, revoltându-se şi ameninţând că vor opri 
aducerea grâului la Alexandria, era mare primejdie pentru alexandrini să 
piară de foame. Dar mijlocind Sfântul la împăratul Marcian, acesta a 
poruncit să se ducă grâul la Alexandria, izbăvind astfel de la pieire pe 
locuitorii cetăţii. Iar după săvârşirea din viaţă a evlaviosului împărat 
Marcian, un oarecare Timotei, eretic monofizit, supranumit Eluros, pândind 
într-o noapte întunecoasă şi ducându-se la chiliile monahilor, pe la miezul 
nopţii, zicea despre sine că este înger, şi le poruncea să se depărteze de 
împărtăşirea cu Proteriu. Şi ei, ca nişte oameni simpli, lăsându-se înşelaţi, au 
ridicat tulburare împotriva Sfântului, care, fugind, a văzut pe dumnezeiescul 
Prooroc Isaia zicându-i: „Intoarce-te şi eu aştept să te primesc pe tine". Cu 
aceasta i s-a arătat silnica lui moarte, căci întorcându-se a fost spintecat de 
aceia. Apoi în locul Sfântului Proteriu, a fost hirotonit ereticul Timotei, care 
îi înşelase şi pe care l-au suit în scaunul arhieresc. 

Patriarhul monofizit Timotei Elur a ştiut să folosească timpul şi 
împrejurările pentru a persecuta pe ortodocşi. Aceasta este o trăsătură 
comună tuturor ereticilor: râvna diabolică pentru răspândirea minciunii şi 
stârpirea adevărului. Elur a convocat în grabă un sinod eretic local care a 
condamnat pe dreptcredinciosul Arhiepiscop Leon al Romei. Prigoana cea 
mai grea apăsa asupra Egiptului. Păstorii ortodocşi legitimi au fost alungaţi, 
iar în locul lor au fost numiţi eretici devotaţi monofizismului. Paisprezece 
episcopi, prieteni ai Sfântului Proteriu, au mers la Constantinopol, pentru a 
înainta Curţii bizantine plângerea lor. Dar şi Timotei Elur a trimis câţiva 
episcopi care au prezentat împăratului un memoriu favorabil cauzei sale. 
Aceasta este o altă trăsătură a ereticilor: îndrăzneala de a minţi în fată chiar 
şi pe reprezentanţii puterii, şi perseverenţa cu care îşi impun varianta 
mincinoasă născocită de ei. 

Aflat în această situaţie, împăratul a hotărât să consulte, în octombrie 
457, pe episcopii din imperiu şi pe cei mai cunoscuţi pustnici ai vremii 

(Simeon Stâlpnicul, Varadat şi Iacob de Cir), asupra celor două probleme 
importante care îl frământau: dacă să accepte Sinodul de la Calcedon şi dacă 
să recunoască pe patriarhul Timotei Elur. 

Sfântul Ierarh Leon al Romei şi Episcopii cetăţilor din imperiu, în 
număr de peste 1600, au răspuns împăratului, recunoscând Sinodul de la 
Calcedon ca fiind ortodox, şi dezaprobând hirotonirea frauduloasă a 
patriarhului monofizit Timotei Elur. Aşa au răspuns şi Părinţii pustnici. 
Avem aici o confirmare foarte importantă a ortodoxiei Sinodului Ecumenic 
de la Calcedon. 

Sfântul Simeon Stâlpnicul a răspuns prin două scrisori: una adresată 
împăratului, iar alta patriarhului Vasile al Antiohiei, prin care el asigura că 
respectă Sinodul de la Calcedon şi credinţa descoperită Părinţilor de la Sinod 
de către Sfântul Duh. 

Arhiepiscopul Leon al Romei a trimis, în august 458, o nouă scrisoare 
în care arăta că nu trebuie să se discute cu persoane deja condamnate la 
Sinodul din Calcedon, ci să se restabilească în Egipt pacea şi Ortodoxia, iar 
la Alexandria să se instaleze un patriarh ortodox. Primind această scrisoare, 
împăratul Leon Tracul a crezut că este bine să o trimită lui Timotei Elur, 
pentru a-1 convinge să renunţe la împotrivirea sa faţă de Sinodul de la 
Calcedon. Dar acela, îndărătnicindu-se şi mâniindu-se, a răspuns 
împăratului, condamnând atât scrisoarea Sfântului Leon, cât şi învăţătura 
ortodoxă stabilită la Calcedon. 

O ultimă încercare de împăcare a fâcut-o împăratul, trimiţând la 
patriarhul Elur pe corniţele Rusticus, cu misiunea de a-i pune întrebări 
precise asupra credinţei. Cum era de aşteptat, ereticul Elur, ca să pară 
ortodox, a respins doctrina monofizită a lui Apolinarie (care contesta 
integritatea firii omeneşti a lui Hristos), dar a condamnat şi hotărârea 
dogmatică de la Calcedon. Aceasta este o metodă des folosită de eretici: 
condamnă şi unele doctrine eretice, şi unele hotărâri ortodoxe. 

în faţa acestei rezistenţe absurde, împăratul a fost nevoit să ia măsuri, 
poruncind exilarea patriarhului eretic în Paflagonia. Dar şi acolo Elur a 
luptat împotriva hotărârii dogmatice a Sinodului de la Calcedon. De aceea a 
fost exilat dincolo de Pontul Euxin (Marea Neagră), în Cherson. 

După moartea patriciului Aspar, influenţa la curte a trecut în mâinile 
unui aventurier isaurian numit Zenon, care s-a căsătorit cu fiica împăratului. 
El a avut un fiu numit, ca şi bunicul său, Leon. La moartea împăratului Leon 
I Tracul, acest nepot a devenit moştenitorul tronului. Dar având vârsta de 
doar patru ani, coroana imperială a fost pusă pe capul lui Zenon, tatăl lui. 
Acesta, văzându-se împărat şi voind să domnească singur, 1-a făcut dispărut 

pe fiul său. însă, după un an, o răscoală a palatului 1-a înlocuit cu Vasilisc, 
cumnatul împăratului Leon I Tracul. 

Uzurpatorul Vasilisc se sprijinea pe monofiziţi. El 1-a chemat din exil 
pe patriarhul monofizit Timotei Elur, şi a promulgat, la îndemnul acestuia, în 
476 o enciclică cu conţinut monofizit. Prin această enciclică, cei care apărau 
Sinodul de la Calcedon erau consideraţi răzvrătitori şi tulburători ai liniştii 
credincioşilor şi erau pedepsiţi astfel: episcopii şi preoţii erau depuşi din 
treptele lor, călugării erau exilaţi, iar mirenii erau pedepsiţi cu confiscarea 
averilor şi cu exilul. 

Enciclica monofizită a fost semnată de Timotei Elur, de Petru 
Gnafevs, patriarhul monofizit al Antiohiei, de Anastasie patriarhul 
Ierusalimului şi de alţi ierarhi, fiind în total cinci sute. Episcopii provinciei 
Asia au trimis împăratului o scrisoare în care afirmau că au semnat enciclica, 
nu de frică, ci cu multă libertate şi bucurie. 

Insă poporul binecredincios era îngrijorat de situaţia bisericească a 
imperiului şi păstra cu multă râvnă dreapta credinţă, în ciuda apostaziei 
ierarhilor. Timotei Elur, văzând împotrivirea crescândă a credincioşilor din 
Constantinopol, a plecat la Alexandria, unde a fost primit cu entuziasm de 
monofiziţii lui. Iar patriarhul ortodox al Alexandriei s-a retras în mănăstirea 
călugărilor pahomieni. 

Numărul monofiziţilor devenea din ce în ce mai mare, mai ales în 
Egipt şi în Siria. Dar opoziţia dârză a patriarhului ortodox Acachie al 
Constantinopolului, a reuşit, cu ajutorul lui Dumnezeu, să întoarcă 
evenimentele spre binele Ortodoxiei. într-o zi, el a organizat o procesiune de 
pocăinţă care s-a desfăşurat pe străzile principale ale oraşului; în altă zi a 
îmbrăcat în doliu altarul şi amvonul Sfintei Sofii, şi îmbrăcat şi el în doliu, a 
vorbit aşa poporului, îndemnându-1 la rezistenţă; iar în altă zi 1-a convins pe 
Sfântul Daniil Stâlpnicul să coboare de pe stâlpul său şi să vină în cetate 
pentru a întări pe cei binecredincioşi şi pentru a cere împăratului respectarea 
hotărârilor Sinodului de la Calcedon. 

Temându-se de poporul dreptcredincios, Vasilisc s-a grăbit să retragă 
enciclica sa monofizită şi să dea o antienciclică cu conţinut ortodox. Dar era 
prea târziu. în septembrie 476, uzurpatorul Vasilisc a fost alungat, iar Zenon 
a intrat triumfător în Constantinopol. Acesta a anulat toate măsurile luate de 
Vasilisc în favoarea monofiziţilor. Timotei Elur şi patriarhul monofizit al 
Antiohiei au fost alungaţi. Episcopii provinciei Asia au cerut iertare 
Patriarhului Acachie, şi au spus că ei au semnat din constrângere enciclica 
monofizită. 

Cu toată simpatia pe care Zenon o păstra pentru ortodocşi, cu ajutorul 
cărora a venit a doua oară la domnie, el a înţeles că monofiziţii constituie o 

grupare religioasă şi politică puternică, de care trebuie să ţină seama pentru 
stabilitatea tronului imperial. Iar patriarhul Acachie se gândea să 
restabilească pacea religioasă a Orientului, cu preţul unor concesii făcute 
monofiziţilor. De aceea, împăratul dorea ca în Alexandria să fie ales patriarh 
monofizitul Petru Mong, pentru a intra în bune relaţii cu monofiziţii. Iar la 
inspiraţia patriarhului Acachie, a emis în octombrie 482 un edict de unire, 
numit Henoticon, care a servit ca legiuire normativă până la urcarea pe tron 
a împăratului Iustin I (518-527). La 24 octombrie 482, Henoticonul a fost 
semnat de patriarhul Acachie al Constantinopolului şi de patriarhul 
monofizit Petru Mong al Alexandriei. Deşi prin acest edict era anatematizat 
monofizitul extremist Eutihie, se evitau cu iscusinţă termenii „o fire" şi 
„două firi", referitoare la Domnul Iisus Hristos. 

Dar monofiziţii nu au fost mulţumiţi de această soluţie de compromis; 
ei doreau o condamnare explicită a învăţăturii ortodoxe şi o afirmare clară a 
monofizismului. De aceea, în timp ce trimitea patriarhului Acachie scrisori 
respectuoase, patriarhul monofizit Petru Mong anatematiza Sinodul de la 
Calcedon, şergea din diptice numele patriarhilor ortodocşi şi trecea numele 
patriarhilor monofiziţi. Mulţi monofiziţi s-au despărţit de patriarhii lor 
moderaţi (adepţi ai unirii), iar adevăraţii ortodocşi s-au despărţit de patriarhii 
lor care au semnat edictul. 

Acum, în loc de două grupări (ortodocşi şi monofiziţi) s-au format 
trei: adevăraţii ortodocşi, monofiziţii intransigenţi şi adepţii compromisului. 
Iar în această situaţie s-a ajuns dintr-o înţelegere greşită a păcii religioase. S- 
a căutat unirea cu orice preţ, în loc să se urmărească unirea întru Adevăr. S-a 
încercat o reconciliere prin compromis, şi s-a ajuns la o dezbinare mai mare 
ca înainte. Iar această dezbinare nu s-a limitat la formarea celor trei grupări, 
ci a determinat prima schismă între Biserica Răsăritului şi Biserica Apusului, 
cunoscută sub numele de „schisma acachiană". 

Unii episcopi ortodocşi alungaţi din scaunele lor, precum şi mulţi 
monahi ortodocşi s-au adresat Arhiepiscopului Felix al III-lea al Romei, 
cerându-i ajutor. Acesta a trimis delegaţi la Constantinopol (pe episcopii 
Vitalis şi Misenus) cu scrisori adresate patriarhului Acachie şi împăratului, 
prin care le cerea să rămână credincioşi Sinodului de la Calcedon, să alunge 
pe Petru Mong şi să nu se compromită cu monofiziţii. Delegaţii aveau 
poruncă să se întâlnească mai întâi cu Chirii, egumenul Mănăstirii 
achimiţilor, fiindcă monahii de acolo acceptau Sinodul de la Calcedon. Dar, 
îndată ce delegaţii au ajuns la Constantinopol, patriarhul Acachie şi 
împăratul Zenon au reuşit să-i câştige de partea lor, folosind când 
ameninţarea, când darurile, asemenea prigonitorilor din vechime, care, prin 
aceste metode îi sileau pe creştini să se lepede de Hristos. Iar delegaţii au 

participat la liturghia oficiată de patriarhul Acachie, care a pomenit cu voce 
tare numele lui Petru Mong, spre indignarea monahilor achimiţi. De aceea, 
egumenul Chirii a trimis îndată la Roma pe monahul Simeon, acuzând pe 
delegaţii Vitalis şi Misenus că n-au voit să stea de vorbă cu ortodocşii, ci 
dimpotrivă, au dat de înţeles că Biserica Romei ar fi în comuniune cu Petru 
Mong, pomenit de Acachie la liturghie. 

La întoarcerea delegaţilor la Roma, Arhiepiscopul Felix al III-lea, i-a 
depus din treapta episcopală, a reînnoit condamnarea dată împotriva 
ereticului Petru Mong, şi a anatematizat pe Acachie, pentru faptul că a 
recunoscut pe monofizitul Petru Mong ca patriarh al Alexandriei şi a oferit 
Scaune episcopale unor eretici monofiziţi. 

Sentinţa condamnării patriarhului Acachie a fost trimisă la 
Constantinopol prin Tutus, defensorul Bisericii Romane. Dar acesta, 
temându-se să o înmâneze patriarhului, a dat scrisoarea monahilor achimiţi, 
care au prins-o în timpul unei liturghii de mantia patriarhului Acachie. 
Pentru acest act de curaj, monahii mărturisitori au fost prinşi de slugile 
patriarhului; unii au fost omorâţi, alţii bătuţi, iar alţii întemniţaţi. Cât 
priveşte pe Tutus, acesta a fost câştigat de patriarhul Acachie, care a aflat de 
la el tot ce se pregăteşte la Roma. 

Ca răspuns la condamnare, Acachie a şters numele Arhiepiscopului 
Felix din diptice şi a întrerupt orice legătură cu Roma. Astfel a început 
schisma acachiană, care a durat 35 de ani. 

Vedem de aici cât de periculos este compromisul. Voind să 
înfăptuiască unirea dintre ortodocşi şi monofiziţi pe baza unui compromis 
aparent minor, patriarhul Acachie i-a dezbinat şi pe ortodocşi. 16 



Nu se cuvine să facem rugăciune cu ereticii sau să ne întovărăşim 
cu ei 

Pe heterodocşi nu se cuvine să-i primim în casă, nici să le zicem Bun 
venit!: 

„Oricine se abate şi nu rămâne în învăţătura lui Hristos nu are pe 
Dumnezeu; cel ce rămâne în învăţătura Lui, acela are şi pe Tatăl şi pe Fiul. 
Dacă cineva vine la voi şi nu aduce învăţătura aceasta, să nu-1 primiţi în casă 
şi să nu-i ziceţi: Bun venit! Căci cel ce-i zice: Bun venit! se face părtaş la 
faptele lui cele rele." (II Ioan 1,9-11) 



16 Ceea ce s-a întâmplat atunci la Constantinopol, se întâmplă în zilele noastre în România. 

Trebuie să ne depărtăm de eretici: 

„Şi vă îndemn, fraţilor, să vă păziţi de cei ce fac dezbinări şi sminteli 
împotriva învăţăturii pe care ati primit-o. Depărtati-vă de ei." (Romani 16, 
17) 

Ereticii să fie anatema: 

„Dacă vă propovăduieşte cineva altceva decât aţi primit - să fie 
anatema!" (Galateni 1, 9) 

„Pe ereticii cei nelegiuiţi, care nu se pocăiesc, afurisiţi-i şi-i lepădaţi 
de ceilalţi credincioşi, aducând la cunoştinţă publică îndepărtarea lor din 
Biserica lui Dumnezeu şi porunciţi credincioşilor să se ferească cu 
desăvârşire de ei, şi să nu se întovărăşească cu ei nici la vorbă, nici la 
rugăciune, căci ei sunt potrivnici şi duşmani ai Bisericii, strică turma lui 
Hristos şi batjocoresc moştenirea credinţei." 

„Oricine va mânca cu ereticii, sau va bea, sau va face prieteşug şi 
dragoste şi adunare, ce se zice cu armenii (monofiziţi, n. n) sau alţii ca 
dânşii, unii ca aceia anatema să fie." 18 

„Al 10-lea Canon al Sfinţilor Apostoli opreşte a ne ruga împreună cu 
ereticii şi schismaticii, măcar în casă de s-ar afla; se afuriseşte şi să nu fie 
primit la Sfintele Taine. 

Canonul 45 al Sfinţilor Apostoli porunceşte: Episcopul, preotul sau 
diaconul care numai s-ar ruga cu ereticii, să se afurisească şi dacă l-ar primi 
să slujească ca preot, să se caterisească. 

La tâlcuirea Canonului 47 al Sfinţilor Apostoli, scrie Sfântul Nicodim 
Aghioritul că latinii (papistaşii, n. n.) sunt eretici şi nu au nici Botez, nici 
Preoţie, şi dacă vreun preot nu botează pe cei care se întorc la Ortodoxie se 
afuriseşte. 

Şi Canonul 33 din Laodiceea opreşte a te ruga cu eretici şi cu 
schismatici. " 19 

„Dreptslăvitorii creştini se cuvine a se feri de eretici, şi slujirile lor a 
le urî. Iar mai vârtos însuşi ereticii se cuvine a se mustra şi a se înţelepţi de 



17 Hotărâre canonică, Const. Ap. VI, 18, în Pravila Bisericească, Valea Plopului, 1999, p. 172. 

18 Hotărâre a Soborului Antiohiei, canonul 70, în Pravila Bisericească, numită Cea Mică, tipărită 
mai întâiu la 1640, în Mănăstirea Govora, publicată acum în transcripţiune cu litere latine, Tipografia 
Academiei Române, 1884. 

19 Sfântul Ioan de la Neamţ Hozevitul, Hrană duhovnicească, Ed. Lumină din Lumină, Bucureşti, 
2000, p. 541. 

către Episcopi şi Presbiteri, doar cumva vor înţelege şi se vor întoarce din 
rătăcirea lor. Pentru aceasta şi Canonul acesta rânduieşte, că, oricare 
Episcop, sau Presbiter, ar primi ca de drept şi adevărat botezul ereticilor sau 
jertfa ceea ce se proaduce de dânşii. Unul ca acesta, poruncim ca să se 
caterisească. Fiindcă ce conglăsuire are Hristos cu diavolul? Sau ce parte are 
credinciosul cu cel necredincios? Căci cei ce primesc cele de către eretici, 
sau şi ei au aceleaşi socoteli ale acelora, sau cel puţin nu au osârdie spre a-i 
scoate pe dânşii din cacodoxia (credinţa cea rea - n. n.) lor. Că cei ce bine 
voiesc (adică se învoiesc) la slujbele acelora, cum pot a-i mustra pe ei ca să 
lepede eresul lor cel cacodox şi rătăcit?" 20 

Despre părtăşia cu ereticii, Sfântul Theodor Studitul spune: „In 
legătură cu cele rânduite de Sfinţii Părinţi trebuie spus că nici a petrece, nici 
a mânca, nici a cânta împreună, nici a avea vreo părtăşie cu ei nu am primit, 
ci <<Vai!>> se rosteşte asupra celor care au părtăşie cu ei, fie şi doar la 

9 1 

mâncare sau băutură sau simplă relaţie." 

Iar Sfântul Ierarh Ioan Gură de Aur spune: „Auziţi toţi care mâncaţi 
împreună cu ereticii, hotărâre dureroasă: sunteţi vrăjmaşi ai lui Hristos. Căci 
nici cel ce este prieten cu vrăjmaşii împăratului nu poate să fie prieten al 
împăratului; şi nu se învredniceşte de viaţă, ci piere împreună cu vrăjmaşii şi 

99 

suferă şi mai rele." 

„Auziţi iarăşi cei ce faceţi agape împreună cu ei: cum veţi scăpa de 
mânia ce va să vină peste voi, care vă pângăriţi împreună cu aceştia prin 
mâncare şi băutură laolaltă? Cum îndrăzniţi să vă apropiaţi de 
dumnezeieştile şi înfricoşatele Taine ale lui Hristos? Sau nu aţi auzit pe 
fericitul Pavel strigând că <<nu puteţi bea paharul Domnului şi paharul 
demonilor ; nu puteţi avea parte de masa Domnului şi de masa demonilor» 
(ICorintenilO,21)"' 23 



20 Tâlcuire la Canonul 46 al Sfinţilor Apostoli, în Pidalion. 
Dreapta Credinţă în scrierile Sfinţilor Părinţi, Sfântul Theodor Studitul, Sfântul Ioan Gură de 
Aur, Sfântul Amfilohie de Iconium, voi. 1, Ed. Sophia, Bucureşti, 2006, p.153. 
22 ibidem,p. 170. 
23 ibidem,p. 171. 



25 



Extras din Memoriul Sfintei Comunităţi a Sfântului Munte Athos 
pe marginea Dialogului dintre ortodocşi şi anticalcedonieni (14/27 mai 
1995) 

„Articolul Mitropolitului Damaschin al Elveţiei, copreşedinte al 
Comisiei Mixte de Dialog între ortodocşi şi anticalcedonieni, cu titlul: 
„Dialogul Teologic dintre Biserica Ortodoxă şi Bisericile Ortodoxe Orien- 
tale. Reflecţii şi perspective" (Episkepsis, 516/ 31-03-1995) a pricinuit Sfân- 
tului Munte şi mai multă nelinişte în privinţa evoluţiei acestui Dialog 
Teologic. 

Este cunoscut faptul că se încearcă înfăptuirea unei uniri pripite între 
ortodocşi şi anticalcedonieni, în ciuda diferenţelor dogmatice încă existente 
şi a nesoluţionării unor probleme eclesiologice serioase, cum ar fi, de pildă, 
acceptarea fără rezerve din partea anticalcedonienilor a Hotărârilor 
dogmatice ale Sinoadelor Ecumenice, precum şi a sfinţeniei şi ecumenicităţii 
acestora. 

Comisia Sfintei Comunităţi a Sfântului Munte constituită pentru a 
analiza dialogul dintre ortodocşi şi anticalcedonieni, în referatul ei (din 1 
februarie 1994), îşi manifestă rezervele în ceea ce priveşte evoluţia acestui di- 
alog teologic, afirmând că acesta în nici un caz nu va conduce la o unire întru 
Adevăr, singura acceptabilă din punct de vedere ortodox. Aceleaşi rezerve au 
fost exprimate şi de distinşi profesori ai Facultăţilor de Teologie precum şi de 
alte personalităţi ale vieţii bisericeşti în studii speciale pe această temă. [...] 

Conştienţi de acest pericol al unirii cu anticalcedonienii pe baza unor 
premize neortodoxe, suntem cuprinşi de o mare nelinişte. E pusă în primej- 
die credinţa însăşi, lucru cu care nu ne este permis să ne jucăm. Simţim că 
este de responsabilitatea noastră să apărăm şi să păstrăm dogma şi 
eclesiologia Sfintei Biserici slobode de orice născocire, aşa cum le-am primit 
de la Sfinţii Părinţi. 

De aceea, evidenţiind toate acestea şi adresându-ne: 

- Sanctităţii Sale Patriarhului Ecumenic Bartolomeu şi Sfântului 
Sinod Patriarhal de la Constantinopol, 

- Prea Fericiţilor întâistătători ai Patriarhiilor istorice şi ai 
celorlalte Patriarhii şi Ierarhilor Sfintelor Sinoade din cadrul acestora, 

- Sfinţitului cler ortodox şi poporului binecredincios de 
pretutindeni, 

Denunţăm cele de mai jos: 

[...] 

10. Decizia Sfântului Sinod al Bisericii Ortodoxe a României [din 8- 
9 decembrie 1994] ca fiind străină de cugetarea Bisericii Soborniceşti, 
din următoarele motive: 

a. Consideră că anatemele îndreptate împotriva ereticilor au fost 
aruncate de Sinoadele Ecumenice în duhul lipsei de dragoste, în vreme ce 
astăzi, când există dragoste, unirea poate fi lesne înfăptuită. In acest fel se 
aduce o hulă foarte grea împotriva Duhului Sfânt, sub inspiraţia Căruia au 
fost luate aceste hotărâri şi împotriva memoriei sfinte a dumnezeieştilor 
Părinţi, pe care Biserica îi numeşte teofori (purtători de Dumnezeu), guri ale 
Cuvântului, organe ale Duhului etc; 

b. Propune un fapt nemaiîntâlnit în istoria Bisericii: înlocuirea 
autorităţii Sinodului Ecumenic cu consensul Sfintelor Sinoade Locale; 

c. Aprobă organizarea de programe pentru a face cunoscute 
credincioşilor deciziile luate de Comisia Mixtă, fără ca toate Bisericile 
Ortodoxe să se fi pronunţat în prealabil în consens. Acest fapt este întristător 
şi vătămător pentru poporul român evlavios. 

Inima noastră se umple de o mâhnire nespusă din pricina acestei decizii 
a Bisericii Ortodoxe a României. 

11. Decizia extrem de neliniştitoare a Comisiei Mixte privitoare la 
„curăţirea" cărţilor liturgice de textele care se referă la anticalcedonieni 
ca la nişte eretici. 

Cu alte cuvinte, Sfintele Slujbe ale multor Sfinţi Mărturisitori ai 
credinţei, ale Sfinţilor Cuvioşi, şi mai cu seamă ale Sfinţilor Părinţi de la 
Sinodul al IV-lea Ecumenic vor fi mutilate. Sinaxarele multor Sfinţi vor în- 
ceta de a mai fi citite de către poporul lui Dumnezeu. 

întrebăm: Toate aceste scrieri sfinte sunt simple piese de ornament ale 
imnografiei ortodoxe, încât să poată fi îndepărtate fără durere şi fără 
vătămare, sau sunt elemente fundamentale ale Ortodoxiei, care, odată 
eliminate, pot pricinui dispariţia a ceea ce înseamnă Ortodoxia? 

După părerea noastră, această decizie constituie o inovaţie de 
neacceptat, care va avea consecinţe nefaste asupra identităţii însăşi a 
Bisericii Ortodoxe. 

* * * 

Denunţând toate acestea Patriarhiei Ecumenice, Cinstitelor Ierarhii ale 
Bisericilor Ortodoxe, Sfinţitului Cler şi poporului dreptcredincios, afirmăm 
cu smerenie că suntem mişcaţi de un sentiment de responsabilitate şi nu 
urmărim altceva decât reaşezarea cât mai grabnică a Dialogului Teologic pe 
baze corecte, în aşa fel încât şi noi ortodocşii să ne păstrăm integră Credinţa 
dreptslăvitoare, dar şi anticalcedonienii să aibă posibilitatea de a se întoarce 
la adevărata Biserică a lui Hristos, de care sunt separaţi de cincisprezece 
veacuri. 

Credem că prin harul lui Dumnezeu strădania coroborată a tuturor 
mădularelor Bisericii va avea rezultate pozitive. 

Insă, în cazul în care unirea se va înfăptui împotriva Unicului Adevăr - 
să nu fie! -, declarăm clar şi categoric că Sfântul Munte nu va accepta o 
astfel de unire mincinoasă. 

Toţi Reprezentanţii şi Intâistătătorii celor douăzeci de Sfinte Mănăstiri 



ale Sfântului Munte Athos reuniţi în Sinaxă. 

